
[bookmark: _Toc47606617]1. Описание на проблема/ите
1.1. Описание на проблема/ите или въпросите, които се уреждат с проекта на нормативен акт (винаги, когато е възможно, проблемът трябва да има количествен показател (Ръководство, РМС № 728 от 2019 г., стр. 19). Описание на причините за тяхното възникване;
1.2. Описание на проблемите в прилагането на съществуващото законодателство;
1.3. Описание на нововъзникналите обстоятелства.

През 2018 г. беше приет Законът за противодействие на корупцията и за отнемане на незаконно придобитото имущество. С него се създаде нова структура – едноименната Комисия за противодействие на корупцията и за отнемане на незаконно придобитото имущество (КПКОНПИ). Тя обедини дейностите, свързани с борбата с корупцията, на няколко държавни органи и институции, а именно Комисията за отнемане на незаконно придобито имущество, Комисията за предотвратяване и установяване на конфликт на интереси, Сметната палата, по отношение на дейността й по отменения Закон за публичност на имуществото на лица, заемащи висши държавни и други длъжности, Центъра за превенция и противодействие на корупцията и организираната престъпност и съответната специализирана дирекция от Държавна агенция „Национална сигурност“ за противодействие на корупционни прояви сред лицата, заемащи висши държавни длъжности.
Така създаденият „мега“ орган вследствие на механичния сбор на различни държавни органи беше натоварен да осъществява твърде разнородни по своята правна същност, цели и мерки за постигането им дейности като превенция, публичност на имуществото и проверка на декларациите за имотното състояние, установяване на конфликт на интереси, разкриване на прояви на корупция на лица, заемащи висши публични длъжности, установяване и отнемане на незаконно придобитото имущество и управление на отнетото имущество.
Рискът от подобно сливане и концентриране в един орган на множество различни по своя обхват дейности беше отбелязан и от Европейската комисия. В доклада по Механизма за сътрудничество и проверка за 2018 г. се посочва: „Основно предизвикателство за новата агенция ще бъде да организира ефективно упражняването на големите си по обхват правомощия, простиращи се от превенция до дейности, свързани с разследване и конфискация на имущество. Ще бъде важно да се гарантира, че се обръща необходимото внимание на всички направления на работата в рамките на общ стратегически подход, като същевременно се запазва ясно разграничение между задачите, когато това е необходимо“[footnoteRef:1]. [1:  Доклад на Комисията до Европейския парламент и Съвета относно напредъка на България по механизма за сътрудничество и проверка за 2018 г., https://ec.europa.eu/info/sites/info/files/progress-report-bulgaria-com-2018-850_bg.pdf, стр. 10.] 

В отговор на посочените критики и в изпълнение на ангажиментите в НПВУ, Етапна цел 218 от реформа C10.R2. „Антикорупция“ през 2023 г. със Закона за противодействие на корупцията (отм. ДВ, бр. 16 от 2026 г.) бе създадена специална Комисия за противодействие на корупцията, натоварена с по-малък по обем правомощия, но отново доста разнородни – превенция и противодействие на корупцията, установяване на конфликт на интереси и установяване на несъответствие в декларираното имущество от лица, заемащи публични длъжности. Така създадената Комисия за противодействие на корупцията в началото на 2026 г. бе изцяло закрита и Законът за противодействие на корупцията беше отменен. Функциите по превенция на корупцията, установяване на конфликт на интереси и установяване на несъответствие в декларираното имущество от лица, заемащи публични длъжности преминаха в Сметната палата, а противодействието на корупцията се предостави в отговорност на разследващите органи - следователи и органите на Министерство на вътрешните работи, чрез Главна дирекция „Борба с организираната престъпност“.

[bookmark: _Toc47606618]Проблем 1. Недобра ефективност при разкриването и разследването на корупционни престъпления, извършени от лица, заемащи публични длъжности

Според Индекса за възприятие на корупцията през 2021 г. на „Прозрачност без граници“[footnoteRef:2], България влошава позицията си с още две места спрямо 2020 г. и с индекс 42 пункта заема последно място в класацията на държавите - членки на Европейския съюз, а в световната класация заема 78-мо място сред общо 180 страни. Статистиката на изследването показва, че България устойчиво се движи в коридор от стойности между 41 и 44 пункта през последните 10 години без да може да направи поне промяна на посоката на развитие. Специалното проучване на Евробарометър от 2022 г. сочи, че 88% от респондентите в България считат корупцията за широко разпространена в тяхната държава (средната стойност за ЕС е 68%), а 30 % от респондентите се чувстват лично засегнати от корупция в своето ежедневие (средната стойност за ЕС е 24%)[footnoteRef:3]. Що се отнася до предприятията, 87% от дружествата считат корупцията за широко разпространена (средната стойност за ЕС е 63%), а 61% разглеждат корупцията като проблем при извършването на стопанска дейност (средната стойност за ЕС е 34%)[footnoteRef:4]. Освен това 15% от респондентите са на мнение, че съществуват достатъчен брой успешни наказателни преследвания, които да възпират хората да прибягват до корупционни практики (средната стойност за ЕС е 34%), докато 10% от дружествата считат, че на хората и предприятията, уличени в даване на подкуп на висш служител, се налагат подходящи наказания (средната стойност за ЕС е 29%).  [2:  Вж. на https://transparency.bg/index-na-vazpriqtiq-na-korpuciqta-2021/.]  [3:  Вж. на https://europa.eu/eurobarometer/surveys/detail/2658.]  [4:  Вж. на https://europa.eu/eurobarometer/surveys/detail/2657.] 

Борбата с корупцията по висшите етажи на властта в България не дава нужните резултати. Такава е общосподелената констатация както на обществото, така и на международните наблюдатели[footnoteRef:5]. Една от главните причини за това са неубедителните разследвания на това сложно явление, включително произтичащи и от трудности при доказването на корупционни престъпления, както и съществуващите възможности за нерегламентирана намеса в работата на разследващите органи.  [5:  Нееднократно в докладите на ЕК по механизма за сътрудничество и проверка, включително и последните по върховенството на правото се отбелязва, че все още предстои постигането на солидни резултати по отношение на окончателните осъдителни присъди по дела за корупция по високите етажи на властта. Напр. в доклада на ЕК за 2019 г. се посочва, че е „нормално …. прокарването на реформите на различните етапи от разследването, наказателното преследване и евентуалното осъждане да отнеме известно време, но е необходимо в бъдеще това да бъде основен акцент, за да могат да бъдат постигнати трайни конкретни резултати“, с. 11. В доклада на ЕК за 2022 г. се отбелязва, че „… все още предстои да бъдат постигнати стабилни резултати по отношение на окончателните осъдителни присъди по дела за корупция по високите етажи на властта“.] 

В рамките на Националния план за възстановяване и устойчивост (НПВУ) на България се предвижда реформа на КПКОНПИ, чиято цел е да се изменят правомощията за разследване и допълнително да се реорганизира структурата на комисията, като тя бъде разделена на два отделни органа. Целта на тези промени е да се рационализира дейността на КПКОНПИ и да се постигнат по-добри резултати както по отношение на действията за противодействие на корупцията, така и на тези за отнемане на незаконно придобитото имущество. 
През 2021 г. са публикувани резултатите от национално представително проучване, проведено в края на септември 2021 г. от Националния център за парламентарни изследвания към Народното събрание за обществените нагласи към борбата с престъпността и корупцията в България[footnoteRef:6]. В него се прави извода, че повече от три години и половина след влизането в сила на ЗПКОНПИ преобладаващата в България обществена позиция е, че степента на разпространение на корупцията у нас е висока. А по отношение конкретно на обществените нагласи към дейността на КПКОНПИ, главните аспекти от дейността на комисията по превенция и противодействие на корупцията са оценени от общественото мнение като по-скоро неуспешни[footnoteRef:7]. Така напр. 52% от респондентите определят дейността на КПКОНПИ по отношение на противодействието на корупцията по високите етажи на властта като по-скоро неуспешна спрямо 6,5%, които смятат, че тя е по-скоро успешна. Подобно е положението и при обществените нагласи към другите аспекти на дейността на КПКОНПИ – предотвратяването и установяването на конфликт на интереси сред лица, заемащи висши публични длъжности (48,7% спрямо 7,4%) и отнемането на незаконно придобито имущество (46,8% спрямо 7,6%).  [6:  Достъпно на https://www.parliament.bg/bg/ncpi ]  [7:  Като вероятни причини за това в изследването са посочени формирани очаквания за бързото справяне с проблема и без да се отчита дългосрочният характер на процеса на борба с корупцията и степента, в която явлението е проникнало в българското общество, с. 25.] 

Посочените по-горе данни, изводи и обществени нагласи остават без съществена промяна и след разделянето на КПКОНПИ и създаването на Комисията за противодействие на корупцията, създадена и функционираща в периода 2023 – 2026 г. съгласно отменения Закон за противодействие на корупцията (отм. ДВ, бр. 16 от 2026 г.).
Според Индекса за възприятие на корупцията през 2025 г.[footnoteRef:8] България влошава резултата си и пропада до 40 точки от 100 възможни. Страната заема 84 място в класацията от 182 държави и територии и показва най-лош резултат от 2012 година. Само за последните две години резултатът на България се влошава с 5 точки, което е статистически значима промяна.  [8:  https://transparency.bg/corruption-perception-index-2025/ ] 

С оглед на изложеното по-горе следва да се предприемат ефективни мерки от страна на държавата за преодоляване на констатирания проблем. За решаването му се предлага да бъде приет Закон за противодействие на корупцията сред лица, заемащи публични длъжности, който да е насочен към създаването на ефективен орган за борба с корупцията – Комисия за противодействие на корупцията, съсредоточаващ в себе си само онези правомощия, които пряко засягат превенцията и противодействието на корупционните престъпления. Това означава, че в него е необходимо да се концентрират анализаторски, оперативен и разследващ потенциал. 

2. Заинтересовани страни

[bookmark: _Toc47606619]Заинтересованите страни могат да бъдат основно обособени в следните категории: 

I. Държавни органи и институции: 
1. Сметната палата, и по-специално специализираните дирекции, осъществяващи дейности по превенция на корупцията, по проверка на декларациите за имущество и интереси на лица, заемащи публични длъжности и по установяване на конфликт на интереси на такива лица; 
1.1. Служителите в посочените в т. 1 дирекции, доколкото в преходните разпоредби на законопроекта се предвижда промяна на работодателя им и уреждане на служебните им отношения по реда на чл. 87а от Закона за държавния служител; 
2. Народното събрание, президентът на републиката, Върховният касационен съд и Върховният административен съд, доколкото те са институциите, които имат участие при формирането на състава на новата Комисия за противодействие на корупцията; 
3. Съд; 
4. Прокуратурата на Република България; 
5. Национална следствена служба;
6. Министерството на вътрешните работи;
7. Държавна агенция „Национална сигурност“;
8. Инспекторатът на Висшия съдебен съвет.

II. Категориите лица, заемащи публични длъжности, които попадат в обхвата на законопроекта:
1.	президентът и вицепрезидентът;
2.	народните представители;
3.	министър-председателят, заместник министър-председателите, министрите и заместник-министрите;
4.	членовете на Европейския парламент от Република България;
5.	членовете на Европейската комисия от Република България и българските граждани, заемащи длъжности в органите на Европейския съюз, избрани или назначени с решение или по предложение на български държавен орган;
6.	председателят и съдиите от Конституционния съд;
7.	председателите на Върховния касационен съд и на Върховния административен съд, главният прокурор, техните заместници, административните ръководители на органите на съдебната власт и техните заместници, членовете на Висшия съдебен съвет, главният инспектор и инспекторите в Инспектората към Висшия съдебен съвет, съдиите, прокурорите и следователите;
8.	омбудсманът и заместник-омбудсманът;
9.	председателят, заместник-председателят и членовете на Комисията за регулиране на съобщенията;
10.	председателят, заместник-председателите и членовете на Сметната палата и председателят и членовете на Фискалния съвет;
11.	председателят и членовете на Комисията за защита на конкуренцията;
12.	управителят, подуправителите, членовете на управителния съвет и главният секретар на Българската народна банка;
13.	председателят, заместник-председателите и членовете на Комисията за финансов надзор;
14.	председателят, заместник-председателят и членовете на Комисията за защита от дискриминация и председателят и членовете на Комисията за защита на личните данни;
15.	председателят и членовете на Комисията за енергийно и водно регулиране;
16.	председателят, заместник-председателите и членовете на надзорния съвет, управителят и подуправителят на Националния осигурителен институт;
17.	управителят и подуправителят на Националната здравноосигурителна каса и директорите на районните здравноосигурителни каси;
18.	председателите и заместник-председателите на държавни агенции, председателите и членовете на държавни комисии и други комисии, чиито членове се избират от Народното събрание, изпълнителните директори на изпълнителните агенции, ръководителите на държавни институции, създадени със закон или с постановление на Министерския съвет, и техните заместници;
19.	членовете на Комисията за противодействие на корупцията и председателят, заместник-председателят и членовете на Комисията за отнемане на незаконно придобитото имущество, директорите на териториалните дирекции в Комисията за отнемане на незаконно придобитото имущество и началниците на отдели в тези дирекции;
20.	членовете на Изпълнителния съвет и на Надзорния съвет на Агенцията за публичните предприятия и контрол;
21.	директорът, заместник-директорите и главният секретар на Агенция „Митници“, директорите на дирекции в Централното митническо управление, началниците на митници и техните заместници, началниците на митническите бюра и митническите пунктове;
22.	изпълнителният директор, заместник изпълнителните директори и главният секретар на Националната агенция за приходите, директорите на дирекции в Централното управление и директорите на териториалните дирекции на Националната агенция за приходите;
23.	ръководителите и техните заместници на областните дирекции по безопасност на храните, на регионалните здравни инспекции, на Дирекцията за национален строителен контрол и на нейните регионални дирекции, на Държавен фонд „Земеделие“ и на неговите областни дирекции, директорите на областните дирекции „Земеделие“, на областните дирекции и отдели „Автомобилна администрация“, на Националния институт за недвижимо културно наследство и на териториалните му звена, както и на националните музеи, на Главна дирекция „Изпълнение на наказанията“, неговите заместници и ръководителите на териториалните ѝ служби, на Главна дирекция „Охрана“, неговият заместник и директорите на областните дирекции, на регионалните инспекции по околната среда и водите, на басейновите дирекции за управление на водите, на националните паркове, на предприятията за управление на дейностите по опазване на околната среда, началниците на регионалните управления по образование, членовете на управителния съвет на Национален фонд „Култура“;
24.	председателят и заместник-председателите на Държавна агенция „Национална сигурност“, Държавна агенция „Разузнаване“ и Държавна агенция „Технически операции“, началникът на Националната служба за охрана и неговите заместници, директорът на Служба „Военно разузнаване“ и неговите заместници, директорът на Служба „Военна полиция“ и неговите заместници, както и директорите на дирекции в горепосочените служби;
25.	председателят, заместник-председателят и членовете на Националното бюро за контрол на специалните разузнавателни средства;
26.	главният секретар на Министерството на вътрешните работи и неговият заместник, административният секретар, директорите на главните дирекции и техните заместници, директорът на дирекция „Вътрешна сигурност“, директорите на областните дирекции на Министерството на вътрешните работи и техните заместници;
27.	началникът на отбраната и офицерите от висшия команден състав на въоръжените сили съгласно Закона за отбраната и въоръжените сили на Република България;
28.	главните секретари на Народното събрание, на президента на републиката и на Министерския съвет, главните и административните секретари в органите на изпълнителната власт, постоянният секретар на Министерството на външните работи и постоянният секретар на отбраната;
29.	ръководителите на инспекторати по Закона за администрацията и ръководителят на Инспектората на министъра на правосъдието по Закона за съдебната власт;
30.	началниците на политическите кабинети;
31.	областните управители и заместник областните управители;
32.	кметовете и заместник-кметовете на общини, кметовете и заместник-кметовете на райони, председателите на общинските съвети, общинските съветници и главните архитекти на общините и районите;
33.	председателят, заместник-председателите, секретарят и членовете на Централната избирателна комисия;
34.	председателят и членовете на Съвета за електронни медии;
35.	генералните директори на Българската национална телевизия, на Българското национално радио и на Българската телеграфна агенция;
36.	българските граждани, заемащи длъжности в Организацията на Северноатлантическия договор, които са избрани или са назначени с решение или по предложение на български държавен орган;
37.	ръководителите на задграничните представителства на Република България;
38.	българските граждани, които по решение или по предложение на български публични органи са членове на управителни или на контролни органи на международни организации, съфинансирани от Република България;
39.	членовете на управителния съвет и на надзорния съвет на Българската банка за развитие;
40.	членовете на управителните и на контролните органи на Националната електрическа компания и на Българския енергиен холдинг, директорите на дирекции към Националната електрическа компания, членовете на управителни и на контролни органи на дъщерни дружества на Българския енергиен холдинг, членовете на управителни и на контролни органи на Електроенергийния системен оператор;
41.	председателите на политическите партии, получаващи държавна субсидия, техните заместници и лицата, които съгласно устава представляват политическата партия;
42.	членовете на ръководните и на контролните органи на Българския Червен кръст;
43.	ръководителите на бюджетни организации или други оправомощени длъжностни лица, които изпълняват функции на органи за финансово управление и контрол на средства от Европейския съюз и свързаното с тях национално финансиране или чужди средства съгласно Закона за публичните финанси;
44.	лицата, упълномощени по реда на Закона за обществените поръчки от публични възложители, които са задължени лица по този закон да организират и да провеждат процедурите за възлагане на обществени поръчки и да сключват договорите;
45.	председателят на Българската академия на науките, ректорите на държавните висши училища и началниците на военните академии и на висшите военни училища, както и техните заместници;
46.	управителите и изпълнителните директори на лечебните заведения за болнична помощ, които се финансират от бюджета на Националната здравноосигурителна каса и/или от държавния или общинския бюджет;
47.	членовете на управителните съвети на държавните предприятия по Закона за горите и директорите на държавните горски и ловни стопанства;
48.	изпълнителният директор и ръководителите на териториалните поделения на Държавно предприятие „Фонд затворно дело“;
49.	членовете на управителния съвет и изпълнителният директор на Държавно предприятие „Български спортен тотализатор“;
50.	членовете на управителните органи на икономически обособените лица и структурни единици по чл. 13, ал. 4 от Закона за публичните финанси, както и управителите и членовете на органите на управление или контрол на общински или държавни публични предприятия и ръководителите на техните териториални поделения, както и на други юридически лица, които са бюджетни организации по смисъла на § 1, т. 5 от допълнителните разпоредби на Закона за публичните финанси;
51.	представителите на държавата или на общините в органите на управление или контрол на търговски дружества с държавно или общинско участие в капитала;
52.	членове на управителния съвет на Фонда за гарантиране на влоговете в банките.

III. Неправителствен сектор, браншови и работодателски организации: 
1. Висшият адвокатски съвет доколкото участва във формирането на състава на новата Комисия за противодействие на корупцията;
2.Неправителствени организации, регистрирани за осъществяване на общественополезна дейност; 
3. Висши училища и научни организации; 
4. Браншови и работодателски организации, доколкото нивото на корупцията има пряко отношение към стопанската инициатива. 

IV. Всички граждани и организации, доколкото имат досег с дейността на органите, чиито служители попадат в обсега на законопроекта, и са засегнати по негативен начин от прояви на корупция. 

V. Чуждестранни инвеститори, доколкото нивото на корупцията има пряко отражение върху инвестиционния климат в страната.

3. Цели 

Обща цел: Осигуряване на ефективни мерки за противодействие на корупцията сред лица, заемащи публични длъжности чрез: 

Цел 1: Централизиране на дейностите по превенция на корупцията, разкриване и разследване на корупционни престъпления, извършени от лица, заемащи публични длъжности в единен орган, разполагащ с аналитични, оперативни и разследващи функции. Мерки за постигане на целта: 
- създаване на нов независим антикорупционен орган, който да осъществява ефективно противодействие на корупцията по високите етажи на властта; 
- уреждане на правния статут на този орган като политически и финансово независим; 
- създаване на условия за отчетност, публичност и прозрачност в дейността на органа; 
- точно и ясно регламентиране на статута на служителите, натоварени с дейности по превенция на корупцията, разкриване и разследване на корупционни престъпления. 

Цел 2: Създаване на ефективен механизъм за разкриване и разследване на корупционни престъпления сред висшите етажи на властта. Мерки за постигане на целта: 
- концентриране на дейността на Комисията върху определени категории лица, заемащи публични длъжности; 
- концентриране на дейността на Комисията върху определени корупционни престъпления, характеризирани като такива с оглед на субекта, наличието на користен мотив и сферите на посегателство; 
- точно и ясно регламентиране на правомощията на служителите, осъществяващи дейности по събиране, анализиране и проверки на сведения при и по повод информация за корупционни престъпления от лица, заемащи публични длъжности, включително и оперативно-издирвателна дейност, при спазване и гарантиране на достойнството, правата и основните свободи на гражданите; 
- нормативно установяване на основанията за извършване на оперативно-издирвателна дейност; 
- точно и ясно регламентиране на правомощията на служителите, осъществяващи разследване на корупционни престъпления, извършени от лица, заемащи публични длъжности – „разследващи инспектори“ като разследващи органи по смисъла на НПК; 
- въвеждане на гаранции за тяхната независимост и самостоятелност при осъществяване на разследването на престъпления; 
- въвеждане на изисквания за заемане на служба, както и изисквания за несъвместимост на служителите на комисията с оперативни и разследващи функции; 
- въвеждане на възможност за обжалване от Комисията на отказите на прокуратурата за образуване на досъдебно производство за престъпления от компетентността на разследващите инспектори;
- въвеждане на задължителен съдебен контрол на постановленията за прекратяване и спиране на наказателното производство за корупционни престъпления; 
- засилване на взаимодействието и сътрудничеството между Комисията и другите органи, натоварени с правомощия по противодействие на корупцията (прокуратура, МВР, служби за сигурност, Европейската прокуратура и др.). 

Цел 3: Създаване на ефективен механизъм за превенция на корупционни престъпления сред лицата, заемащи публични длъжности. Мерки за постигане на целта:
· предоставяне на Комисията на задачи по разработване и предлагане на мерки за превенция и противодействие на корупцията и координиране на прилагането им въз основа на събрана и анализирана информация; 
· включване в дейността на Комисията на извършването на проверка на декларациите за имущество и интереси на лица, заемащи публични длъжности, чрез извършване на професионален и задълбочен специализиран анализ и съпоставяне на данни от различни независими източници;
· включване в дейността на Комисията на установяване на конфликт на интереси от лица, заемащи публични длъжности, чрез проверка на получени сигнали и информация за такъв;
· концентриране на информацията, засягащи подготвяни или извършени корупционни престъпления от лица, заемащи публични длъжности в един орган, разполагащ с пълния инструментариум за проверката й. 

[bookmark: _Toc47606620]4. Варианти на действие

Вариант Без действие 

Вариантът „Без действие“ е основен и служи за отправна точка при сравняването на вариантите и евентуално при избора на най-подходящия. 
При вариант „Без действие“ ще се запази съществуващото положение. Няма да бъдат изпълнени поетите от страната ангажименти по НПВУ по отношение противодействие на корупцията чрез изграждане на политически и финансово независим антикорупционен орган. 
Несправянето с корупцията по високите етажи на властта ще има отрицателно въздействие върху икономическата стабилност и инвестиционния климат в страната, което ще доведе до репутационни рискове, спад в доверието, отблъскване на чуждестранните инвестиции и цялостни негативни въздействия върху гражданите и обществото. 
Ще се задълбочат тенденциите, свързани с корупцията, и в частност с липсата на осъдителни присъди за корупционни посегателства от лица от висшите етажи на властта. Това може да доведе до по-голяма липса на мотивация на гражданите да съдействат за ограничаването на корупцията и съответно до намаляване на доверието и уважението към правния ред и органите, които са призовани да го гарантират. При този вариант няма да бъде осигурена възможност за постигане на целите, посочени в т. 3 от настоящата оценка на въздействие. 

Вариант 1 „Приемане на специален Закон за противодействие на корупцията сред лица, заемащи публични длъжности“ 

Вариантът се състои в приемане на специален Закон за противодействие на корупцията сред лица, заемащи публични длъжности и осигуряване на неговото изпълнение, като ще е необходимо заинтересованите страни и органите с конкретни ангажименти да приведат дейността си в съответствие с изискванията на закона. 
Вариантът ще има икономически и социални ползи. С приемането на нов закон ще се постигне ефективно противодействие на корупцията сред висшите етажи на властта, както и изпълнение на поетите от България ангажименти в сферата на борбата с корупцията, като слабостите на сега действащото законодателство ще могат да бъдат отстранени. Вариантът ще окаже положително въздействие върху превенцията, разкриването и разследването на корупционни престъпления. 
В този вариант се предлага създаване на единен независим антикорупционен орган - Комисията за противодействие на корупцията. Неговите правомощия са свързани с осъществяване на превантивни дейности по отношение на корупцията; събиране, анализ и проверка сведения при или по повод информация за прояви на корупция на лица, заемащи публични длъжности; разследване на корупционни престъпления, извършени от лица, заемащи публични длъжности; проверка на декларациите за имущество и интереси на лица, заемащи публични длъжности и установяване на конфликт на интереси.
Предвижда се качествено различен начин на формиране на състава на новата структура – чрез участието в избора на членовете ѝ не само на Народното събрание, както досега, но и на президента на републиката, на двете върховни съдилища и Висшия адвокатски съвет. По този начин се отговаря на критиките за липса на достатъчно гаранции за независимост на антикорупционния орган и опасенията за намеса от страна на политическото парламентарно мнозинство в неговата работа. 
Допълнителни гаранции в тази посока представляват и изрично посочените основания за предсрочно освобождаване на член на комисията от длъжност, сред които липсва възможността за субективна преценка. Става дума за смърт; подаване на оставка; настъпване на обстоятелства, които водят до обективна невъзможност да изпълнява задълженията си за повече от 6 месеца; несъвместимост, ако не са предприети необходимите действия за отстраняването й в едномесечен срок от избирането; влизане в сила на акт, с който е установен конфликт на интереси; влизане в сила на съдебен акт за извършено престъпление или за освобождаване от наказателна отговорност за умишлено престъпление. 
Основните направления на работа на новата структура ще бъдат основно четири:
Първото направление е свързано с провеждането на политика по превенция на корупцията чрез събиране и анализ на информация за националните антикорупционни политики и мерки, разработване и предлагане на мерки за превенция и противодействие на корупцията и координация на прилагането им.
Второто основно направление на работа на новата структура е разкриването и разследването на престъпленията по чл. 201, чл. 202, ал. 1 и 2, чл. 203, ал. 1, чл. 219, ал. 3 и 4, чл. 220, 224, 225б, 225в, 254а, чл. 254б, ал. 2, чл. 282, 282а, 283, 283а, 283б, чл. 294, ал. 4 във връзка с ал. 2, чл. 301, 302, 302а, 304, 304а, 304б, 305, 305а, 307 и чл. 387, ал. 3 от Наказателния кодекс, както и всяко едно друго престъпление, извършено във връзка с изброените по-горе, извършени от лица, заемащи публични длъжности, изрично посочени в чл. 5, ал. 1 от законопроекта.
Третото основно направление е проверката на декларациите за имущество и интереси на лица, заемащи публични длъжности, чрез извършване на професионален и задълбочен специализиран анализ и съпоставяне на данни от различни независими източници. 
Четвъртото основно направление е дейността по установяване на конфликт на интереси от лица, заемащи публични длъжности, чрез проверка на получени сигнали и информация за такъв.
Дейността по разследване е концентрирана върху тези престъпления, които в наказателноправната теория и практика се характеризират като корупционни — длъжностно присвояване, умишлена безстопанственост, сключване на неизгодна сделка, отделни престъпления по служба, подкуп, включително посредничество към подкуп, търговия с влияние, както и такива, свързани с тях, като изпиране на пари, отделни престъпления против финансовата и данъчната система, документни престъпления. Възприемайки корупцията като явление, неразривно свързано с упражняването на власт, критериите за определянето им като такива престъпления се отнасят до степента на концентрация на държавна власт и разходването на публичен ресурс, т.е. както до качеството на субекта — длъжностно лице, и до користния му мотив за извършването им, така и до обществената сфера, която съответното престъпление засяга — не само дейността на държавния апарат, но и стопанския сектор, финансовата и данъчната система и др.
Основни последици на тези престъпления са вредата за обществения интерес и най-вече разрушаването на доверието в държавните институции. Именно поради това се предлага и работата на Комисията да е насочена към определен кръг лица, заемащи изрично посочените в законопроекта публични длъжности. Става дума за категории лица, заемащи длъжности, чиято дейност в най-голяма степен е свързана с критериите степен на концентрация на държавна власт и разходване на публичен ресурс и следва да се основава на принципите на законност, почтеност и професионализъм, тъй като всяко отклонение от тези принципи засяга основите на държавността.
За изпълнение на дейностите по разкриване и разследване органите на Комисията следва да разполагат с необходимите оперативно-издирвателни и разследващи правомощия. Първите ще се осъществяват от служителите, натоварени с тази дейност и притежаващи съответния статут, които отговарят на заложените в проекта специфични завишени изисквания. Оперативно-издирвателната дейност ще се извършва, когато за някое от лицата, посочени в чл. 5 от законопроекта, е получена информация за споменатите по-горе корупционни престъпления, по искане на органите на досъдебното производство и на съда или при констатирано несъответствие между декларираното и реално установеното имуществено състояние, дължащо се на извършено престъпление, както и когато в производството по установяване на конфликт на интереси се установят данни за извършено престъпление.
Разследването ще се осъществява от служители на Комисията, назначени на длъжност „разследващи инспектори”. Те ще са разследващи органи по смисъла на Наказателно-процесуалния кодекс (НПК), подобно на разследващите полицаи и разследващите митнически инспектори. Дейността им по разследването на посочените по-горе престъпления, извършени от лицата, заемащи публични длъжности, ще се извършва при условията и по реда на НПК.
За осигуряване на тяхната независимост и самостоятелност в законопроекта са установени няколко гаранции. Предвижда се служебните им правоотношения да възникват, съответно да се прекратяват, не от председателя на Комисията, а с решение на Комисията като колективен орган. На разследващите инспектори няма да може да се възлагат други дейности извън дейността по разследване на престъпления. При осъществяване на правомощията си те вземат решения по вътрешно убеждение, основано на обективно, всестранно и пълно изследване на всички обстоятелства по делото, като се ръководят от закона. Горестоящите ръководители нямат право да дават указания за извършването на действия по разследването, както и по какъвто и да е друг начин да се намесват в разследването.
Предвижда се на длъжност „разследващи инспектори” да се назначават юристи с най-малко 5 години юридически стаж. Назначаването им, както и това на служителите, осъществяващи оперативно-издирвателна дейност, се провежда след конкурс и успешно премината проверка за почтеност, като и двете категории служители следва да отговорят и на определени изисквания за несъвместимост със службата.
Служителите на комисията на длъжност „разследващи инспектори“ ще имат правомощията на разследващи органи по смисъла на НПК, като се установяват гаранции за тяхната независимост и самостоятелност при извършването на действията по разследване. Те ще действат при условията и по реда на НПК. 
Предвижда се възможност органите на Комисията да използват специални разузнавателни средства, което ще гарантира ефикасност при противодействието на корупцията. 
С цел осигуряване на ефективност на работата на Комисията се предвижда тясно взаимодействие между нея и други държавни органи, имащи отношение в противодействието на корупцията, като МВР, службите за сигурност, главния прокурор, Европейската прокуратура. 
Промени се правят в действащия Закон за Сметната палата с оглед преминаване на функциите по превенция на корупцията, проверка на декларациите за имущество и интереси и установяване на конфликт на интереси на лица, заемащи публични длъжности към новосъздаваната Комисия.
В случай че се приеме предложеният вариант, се налагат значителни промени и в Наказателно-процесуалния кодекс. Чрез тях се въвежда нова категория разследващи органи, а именно разследващите инспектори към Комисията за противодействие на корупцията. Изрично се определят и видовете престъпления, които те ще разследват, когато са извършени от лица, заемащи висши публични длъжности, посочени в чл. 5, ал. 1 от законопроекта. Въвежда се отново възможност при наличие на отказ от образуване на досъдебно производство по такива дела, потвърден от по-горестоящата прокуратура, Комисията да обжалва този отказ пред съответния първоинстанционен съд, чието определение е окончателно. При отмяна на постановлението за отказ съдът връща преписката на прокурора със задължителни указания относно прилагането на закона. Потвърждаването на постановлението от съда не е пречка за образуване на досъдебно производство, ако прокурорът или прокурор от по-горестояща прокуратура установят нови обстоятелства. 
Въвежда се задължителен съдебен контрол за обоснованост и законосъобразност на постановленията на прокурора за прекратяване или спиране на наказателно производство за престъпления по чл. 3, ал 1 от проекта, извършено от посочените в чл. 5, ал. 1 от проекта лица. 
Предвиждат се и промени в Наказателно-процесуалния кодекс, които не са в пряка връзка със създаването на Комисията, но имат индиректна и важна връзка с провеждането на справедлив, бърз и ефективен наказателен процес, включително за престъпления, извършени от главния прокурор.
В тази посока промените са:
- създаване на възможност назначаването на прокурор, осъществяващ контрол върху действията на прокурора за разследване на престъпления, извършени от главния прокурор, да се избира по ред, който е аналогичен на този за назначаването на прокурора за разследване на престъпления, извършени от главния прокурор;
- предвижда се това назначаване да се извършва едновременно с назначаването на прокурора за разследване на престъпления, извършени от главния прокурор;
- предлага се в синхрон с предложенията за създаване на чл. 243а НПК постановлението за прекратяване на наказателно производство за престъпление, извършено от главния прокурор, да подлежи на задължителен съдебен контрол;
[bookmark: _GoBack]- създава се възможност за преглед по реда на глава тридесет и трета „Възобновяване на наказателни дела“ на влязло в сила определение на съда за прекратяване на наказателното производство по проектната разпоредба на чл. 411г, ал. 6, т. 1 и 2 НПК при наличие на обстоятелствата, посочени в чл. 422, ал. 1 от НПК;
- предлага се компетентният орган, пред който се отправят исканията за ускоряване на разследването, да бъде съответният първоинстанционен съд.
Редица промени се внасят и в други закони, произтичащи от необходимостта в тях да се отрази промяната относно новосъздадената структура. 
Заинтересованите страни от тези промени съвпадат с посочените по-горе заинтересовани страни и разгледаните в оценката въздействия са относими и за тях. 
Същността на варианта е приемането на закона и осигуряване на неговото изпълнение, като ще е необходимо заинтересованите страни и органите с конкретни ангажименти да приведат дейността си в съответствие с изискванията на закона. 
По отношение на новата Комисия за противодействие на корупцията се предвиждат допълнителни разходи по бюджета, основно за окомплектоването на новосъздадената структура с административен, технически и финансов ресурс. Това ще се отрази и на бюджета на Сметната палата.
Предложеният проект на специален Закон за противодействие на корупцията сред лица, заемащи публични длъжности е изцяло в съответствие с основния закон на страната – Конституцията на Република България. Всички заложени дейности на Комисията отговарят на изискванията за спазване и защитаване на основните права на гражданите. Проектът следва основните принципи в действащата нормативна уредба и е в пълен синхрон с тях. Заложените в проекта на закон дейности и правомощия по разкриване и разследване на корупционни престъпления напълно отговарят на принципите и изискванията, заложени в Наказателния кодекс и Наказателно-процесуалния кодекс. 
 
Вариант 2 – „Предприемане на организационни мерки“ 

Приемането на различни методологически или практически инструменти, които нямат правнообвързащ характер, не могат да доведат до разрешаване на идентифицираните проблеми при едновременно постигане на поставените цели. При него не се стига до нормативна промяна, не се приемат изменения или допълнения в законовите и подзаконовите нормативни актове, а се предлагат действия, обезпечаващи тяхното пълноценно прилагане. 
Създаването на нов независим антикорупционен орган не може да се случи без законови промени. А без такива промени не биха могли да се изпълнят мерките, заложени в тази област в НПВУ. 
Вариант 2 очевидно не е приемлив, тъй като няма да може да отговори на целта на бъдещите законодателни изменения и ще обхване само частично проблема, по-скоро на организационно ниво. 

Таблица 1 - Варианти на действие 
	
	Вариант 0
Без действие
	Вариант 1:
Приемане на Закон за противодействие на корупцията сред лица, заемащи публични длъжности
	Вариант 2:
Предприемане на организационни мерки

	Проблем 1:
Недобра ефективност при разкриването и разследването на корупционни престъпления, извършени от лица, заемащи публични длъжности.
	Описание: 
Ще се запази съществуващото положение 	без публичноправна намеса.  












Рискове: 
Няма да бъдат изпълнени поетите от страната ангажименти по НПВУ по отношение противодействие на корупцията чрез изграждане на политически и финансово независим антикорупционен орган.
	Описание: 
Предлага разрешаване на идентифицираните проблеми и постигане на поставените цели чрез 	различни инструментариуми, насочени към усъвършенстване на действащата правна уредба. Единствено този вариант съдържа в себе си потенциал за цялостно отстраняване на двигателите на Проблем 1.  

Рискове:
Липсват идентифицирани значителни рискове, които могат да бъдат свързани с въвеждането на Вариант 1.
	Описание: 
Вариантът се състои в предприемане на мерки от организационен характер, които ще решат идентифицирания проблем само частично. 







Рискове: 
Няма да бъдат изпълнени поетите от страната ангажименти по НПВУ по отношение противодействие на корупцията чрез изграждане на политически и финансово независим антикорупционен орган.



[bookmark: _Toc47606621]5. Анализ на въздействията

[bookmark: _Toc47606622]Анализът на въздействията на вариантите представлява постепенно надграждан аналитичен процес на: 
1. определяне на прякото и непрякото икономическо, социално и екологично въздействие на предложенията и изясняване на това как всяко въздействие се реализира в действителност; 
2. определяне кои са засегнатите страни и по какъв начин; 
3. оценяване на въздействията спрямо текущото състояние качествено и количествено; 
4. определяне и оценка на административната тежест и ползите от усъвършенстване на правилата или практиките; 
5. преценка на рисковете и колебанията при избора на вариант на действие, включително оценка на спецификите при транспониране, когато става въпрос за европейски предложения. 
Анализът на въздействията разглежда вероятните икономически, социални и екологични въздействия за всеки вариант, както и ефектите от евентуално комбиниране с въздействията от други инициативи. Той има за цел да предостави ясна информация за въздействията на вариантите като основа, както за сравняване помежду им, така и за сравняването им с текущото състояние. При анализа на въздействията отделните варианти следва да се оценят като промяна спрямо базисния сценарий, който би се реализирал при избора на варианта „Без действие”, като се посочи по какъв начин евентуалните резултати от всеки вариант биха се различавали от този сценарий. Анализът на въздействието включва три основни фази: 
1. определяне на икономическите, социални и екологични въздействия; 
2. качествена оценка на по-значимите въздействия; 
3. задълбочен качествен и количествен анализ на най-значимите и на специфичните въздействия. 
 
5.1. Определяне на икономическите, социални и екологични въздействия

Първата фаза от анализа на въздействията има за цел да идентифицира икономическите, социални и екологични въздействия, които ще се проявят, ако даден вариант за действие бъде възприет. Изясняването на въпроса какви икономически, социални и екологични въздействия ще предизвика всеки един от запазените за задълбочен анализ варианти задължително минава през отговаряне на изброените въпроси. Отговорите на въпросите показва кои аспекти на потенциалните въздействия биха намерили проявление при евентуалното реализиране на всеки вариант. 
 Стъпка 1 от процеса по анализ на въздействията на разработените в рамките на оценката варианти включва идентифициране на потенциалните ефекти, които да бъдат обективно изследвани, като едновременно с това се прави и преценка на положителните и отрицателните, преките и непреките, предвидимите и непредвидимите, сигурните и несигурните, краткосрочните и дългосрочните и всякакви други относими въздействия. 
 Настоящата оценка на въздействието следва добрата практика на провеждане на тази стъпка, като прегледът на потенциалните икономически въздействия, като минимум задължително е обхванал проверка на влиянието на вариантите върху: разходите за регулиране и регулаторната и административната тежест за гражданите и косвено за бизнеса, състоянието на малките и средните предприятия, функционирането на пазара и конкуренция, публичните власти и други. 
 Направеният скрининг на потенциалните социални въздействия на вариантите включва изследване на тяхното представяне по отношение на заетостта, условията на труд, функционирането на пазара на труда и достъпа до услуги по заетост, държавното управление и добрата администрация и други. 
 Идентифицирането на потенциалните екологични въздействия на вариантите се изразява в предварителен преглед на тяхното влияние спрямо фактори като климат, качество на въздуха, на водата и водните ресурси, почвите и горите, биоразнообразие, флора, фауна и естествена среда, устойчиво потребление, опазване на околната среда и други. 
 В този раздел от анализа са посочени основните икономически, социални и екологични последици, които ще се проявяват при приемането и реализирането на всеки един от разглежданите варианти за действие. Изясняването на потенциалните основни въздействия, заедно с определянето на засегнатите страни, е основа за последващото определяне на специфичните въздействия на отделните варианти. Резултатите от анализа са представени в табличен вид – отделно за всеки от вариантите. 

5.1.1. Определяне на икономическите въздействия на вариантите:
 
 Икономическите въздействия на вариантите са анализирани в следните направления: конкуренция; конкурентоспособност и инвестиции; право на собственост; иновации и изследвания; потребители; макроикономическа среда. 

Таблица 2 - Икономически въздействия на Вариант 0 „Без действие“ 
	№
	Икономически  въздействия
	Ключови въпроси

	1. 
	По 	отношение 	на 
конкуренцията 
	Вариантът не ограничава свободното движение на стоки, услуги, капитали и работници.  
Вариантът не ограничава избора на потребителите, не води до по-високи цени поради по-малко конкуренция, не води до създаване на бариери за нови доставчици и не улеснява появата на монополи.

	2. 
	По отношение на конкурентоспособност и инвестиции
 
	Вариантът не води до ограничаване избора на потребителите, до по-високи цени поради по-малко конкуренция, до създаване на бариери за нови доставчици или улесняване появата на монополи. 

	3. 
	По отношение на правото на собственост  
	Вариантът не засяга правата на собственост.  

	4.  
	По отношение на иновациите и изследванията  
	Вариантът няма въздействие върху въвеждането на разпространението на нови производствени  методи, технологии и продукти.  
Вариантът няма въздействие върху академичните или промишлени изследвания.  Вариантът няма въздействие върху производителността и ефективността на ресурсите.  

	5. 
	По отношение на потребителите  
	Вариантът няма въздействие върху разходите на потребителите, както и не засяга информирането и защитата на потребителите. 

	6. 
	По отношение на 
макроикономическата 
среда  
	Вариантът оказва неблагоприятно въздействие върху цялостния икономически растеж, както и допринася за подобряване на условията за инвестиции и функционирането на пазарите.  


 	 
 Таблица 3 - Икономически въздействия на Вариант 1 „Приемане на Закон за противодействие на корупцията сред лица, заемащи публични длъжности“ 

	№

	Икономически въздействия
	Ключови въпроси

	1. 
	По 	отношение 	на 
конкуренцията 
	Вариантът не ограничава свободното движение на стоки, услуги, капитали и работници.  
Вариантът не ограничава избора на потребителите, не води до по-високи цени поради по-малко конкуренция, не води до създаване на бариери за нови доставчици и не улеснява появата на монополи 

	2. 
	По отношение на конкурентоспособност и инвестиции
 
	Вариантът не води до ограничаване избора на потребителите, до по-високи цени поради по-малко конкуренция, до създаване на бариери за нови доставчици или улесняване появата на монополи. 

	3. 
	По отношение на правото на собственост  
	Вариантът не засяга правата на собственост.  

	4.  
	По отношение на иновациите и изследванията  
	Вариантът няма въздействие върху въвеждането на разпространението на нови производствени  методи, технологии и продукти.  
Вариантът няма въздействие върху академичните или промишлени изследвания.  
Вариантът няма въздействие върху производителността и ефективността на ресурсите.  

	5. 
	По отношение на потребителите  
	Вариантът няма въздействие върху разходите на потребителите, както и не засяга информирането и защитата на потребителите. 

	6. 
	По отношение на 
макроикономическата 
среда  
	Вариантът оказва въздействие върху цялостния икономически растеж, както и допринася за подобряване на условията за инвестиции и функционирането на пазарите.  


 
 Таблица 4 - Икономически въздействия на Вариант 2 „Предприемане на организационни мерки“ 

	№

	Икономически въздействия
	Ключови въпроси

	1. 
	По 	отношение 	на 
конкуренцията 
	Вариантът не ограничава свободното движение на стоки, услуги, капитали и работници.  
Вариантът не ограничава избора на потребителите, не води до по-високи цени поради по-малко конкуренция, не води до създаване на бариери за нови доставчици и не улеснява появата на монополи 

	2. 
	По отношение на конкурентоспособност и инвестиции
 
	Вариантът не води до ограничаване избора на потребителите, до по-високи цени поради по-малко конкуренция, до създаване на бариери за нови доставчици или улесняване появата на монополи. 

	3. 
	По отношение на правото на собственост  
	Вариантът не засяга правата на собственост.  

	4.  
	По отношение на иновациите и изследванията  
	Вариантът няма въздействие върху въвеждането на разпространението на нови производствени  методи, технологии и продукти.  
Вариантът няма въздействие върху академичните или промишлени изследвания.  
Вариантът няма въздействие върху производителността и ефективността на ресурсите.  

	5. 
	По отношение на потребителите  
	Вариантът няма въздействие върху разходите на потребителите, както и не засяга информирането и защитата на потребителите. 

	6. 
	По отношение на 
макроикономическата 
среда  
	Вариантът оказва неблагоприятно въздействие върху цялостния икономически растеж, както и не допринася за подобряване на условията за инвестиции и функционирането на пазарите.  


 
5.1.2. Определяне на социалните въздействия на вариантите

 Социалните въздействия на вариантите са анализирани в следните направления: демографско развитие; заетост и пазар на труда; качество на работата; социално включване и социална закрила; неприкосновеност на личния живот; добра администрация, достъп до правосъдие и управление; обществено здраве; сигурност и обществен ред; култура.  

Таблица 5 - Социални въздействия на Вариант 0 „Без действие“ 

	№
	Социални въздействия
	Ключови въпроси

	1. 
	По отношение на балансираното демографско развитие 
	Вариантът няма въздействие. 

	2.  
	По отношение на заетостта и пазара на труда 
  
	Вариантът няма да доведе до създаването на нови работни места.  
Вариантът	не  води пряко до загубата на работни места.  
Вариантът не засяга определени възрастови групи. 
Вариантът не оказва въздействие върху функционирането на пазара на труда. 

	3.  
	По отношение на стандартите за качество на работа 
	Вариантът няма въздействие върху достъпа на работниците или на лицата, търсещи работа до продължаващо, в т. ч. продължаващо професионално обучение. 
Вариантът няма да окаже въздействие върху съществуващите права и задължения на работниците. 
Вариантът няма да окаже въздействие върху съществуващите права и задължения на работодателите. 

	4.  
	По отношение на социалното включване и социалната закрила 
	Вариантът не засяга достъпа до пазара на труда или влизането/излизането от пазара на труда. 
Вариантът не засяга преструктурирането, 
приспособяването към промените и използването на технологични иновации на работното място. 

	5.  
	По отношение на правото на неприкосновеност на личния живот 
	Вариантът не засяга правото на свобода на гражданите и правото им да се движат свободно в ЕС. Вариантът не се отразява върху личната неприкосновеност на физическите лица.  

	6.  
	По отношение на правото на добра администрация, достъп до 
правосъдие и до управлението 
	Вариантът не  засяга правото на гражданите на достъп до правосъдие. 
Вариантът не предвижда ефективни средства за защита по съдебен ред доколкото предполага запазване на съществуващите проблеми.  
Вариантът не засяга политически партии или	граждански организации. 
Вариантът не засяга медиите, медийния плурализъм и свободата на изразяване.

	7.  
	По отношение на	общественото здраве 
	Вариантът не засяга здравето в резултат на промени в шума, въздуха, водата или почвата. 

	8.  
	По отношение на сигурността и обществения ред 
	Вариантът няма вероятност да увеличи броя на престъпните деяния. 
Вариантът няма да се отрази върху капацитета за прилагане на закона. 

	9.  
	По отношение на културата 
	Вариантът няма въздействие по отношение на културата.  


 
 Таблица 6 - Социални въздействия на Вариант 1 „Приемане на Закон за противодействие на корупцията сред лица, заемащи публични длъжности“ 

	№
	Социални въздействия
	Ключови въпроси

	1. 
	По отношение на балансираното демографско развитие 
 
	Вариантът няма въздействие. 

	2.  
	По отношение на заетостта и пазара на труда 
  
	Вариантът ще доведе до създаването на нови работни места.  
Вариантът не води до загубата на работни места.  
Вариантът не засяга определени възрастови групи. 
Вариантът оказва въздействие върху функционирането на пазара на труда. 

	3.  
	По отношение на стандартите за качество на работа 
	Вариантът оказва въздействие върху достъпа на работниците или на лицата, търсещи работа до продължаващо, в т. ч. продължаващо професионално обучение. 
Вариантът няма да окаже въздействие върху съществуващите права и задължения на работниците. 
Вариантът няма да окаже въздействие върху съществуващите права 	и 	задължения 	на работодателите.

	4.  
	По отношение на социалното включване и социалната закрила 
	Вариантът оказва въздействие върху достъпа до пазара на труда или влизането/излизането от пазара на труда. 
	Вариантът засяга  преструктурирането, приспособяването към промените и използването на технологични иновации на работното място. 

	5.  
	По отношение на правото на неприкосновеност на личния живот 
	Вариантът не засяга правото на свобода на гражданите и правото им да се движат свободно в ЕС. 
Вариантът се отразява върху личната неприкосновеност на физическите лица. За изпълнение на дейностите по разкриване и разследване органите на Комисията ще разполагат с необходимите оперативно-издирвателни и разследващи правомощия. 

	6.  
	По отношение на правото на добра администрация, достъп до 
правосъдие и до управлението 
	Вариантът засяга правото на гражданите на достъп до правосъдие. 
Вариантът предвижда ефективни средства за защита по съдебен ред доколкото въвежда ефективен механизъм за съдебен контрол върху отказите на прокуратурата за образуване на досъдебно производство и постановленията за спиране и прекратяване на наказателно производство. 
Вариантът засяга политически партии или граждански организации, доколкото същите имат участие в процедурата по номинацията и избора на състава на комисията. 
Вариантът не засяга медиите, медийния плурализъм и свободата на изразяване. 

	7.  
	По отношение на общественото здраве 
	Вариантът не засяга здравето в резултат на промени в шума, въздуха, водата или почвата. 

	8.  
	По отношение на сигурността и обществения ред 
	Вариантът ще окаже превантивно въздействие върху корупционните престъпни деяния.  
Вариантът няма да се отрази върху капацитета за прилагане на закона. 

	9.  
	По отношение на културата 
	Вариантът няма въздействие по отношение на културата.  


 
Таблица 7 - Социални въздействия на Вариант 2 „Предприемане на организационни мерки“ 

	№
	Социални въздействия
	Ключови въпроси

	1. 
	По отношение на балансираното демографско развитие 
	Вариантът няма въздействие. 

	2.  
	По отношение на заетостта и пазара на труда 
  
	Вариантът няма да доведе до създаването на нови работни места.  
Вариантът не води	пряко 	до загубата на работни места.  
Вариантът не засяга определени възрастови групи. 
Вариантът не оказва въздействие върху функционирането на пазара на труда. 

	3.  
	По отношение на стандартите за качество на работа 
	Вариантът няма въздействие върху достъпа на работниците или на лицата, търсещи работа до продължаващо, в т. ч. продължаващо професионално обучение. 
Вариантът няма да окаже въздействие върху съществуващите права и задължения на работниците. 
Вариантът няма да окаже въздействие върху съществуващите права и задължения на работодателите. 

	4.  
	По отношение на социалното включване и социалната закрила 
	Вариантът не засяга достъпа до пазара на труда или влизането/излизането от пазара на труда. 
Вариантът не засяга преструктурирането, 
приспособяването към промените и използването на технологични иновации на работното място. 

	5.  
	По отношение на правото на неприкосновеност на личния живот 
	Вариантът не засяга правото на свобода на гражданите и правото им да се движат свободно в ЕС. Вариантът не се отразява върху личната неприкосновеност на физическите лица.  

	6.  
	По отношение на правото на добра администрация, достъп до 
правосъдие и до управлението 
	Вариантът не  засяга правото на гражданите на достъп до правосъдие. 
Вариантът не предвижда ефективни средства за защита по съдебен ред доколкото предполага запазване на съществуващите проблеми.  
Вариантът не засяга политически партии или граждански организации. 
Вариантът не засяга медиите, медийния плурализъм и свободата на изразяване. 

	7.  
	По отношение на общественото здраве 
	Вариантът не засяга здравето в резултат на промени в шума, въздуха, водата или почвата. 

	8.  
	По отношение на сигурността и обществения ред 
	Вариантът няма вероятност да увеличи броя на престъпните деяния. 
Вариантът няма да се отрази върху капацитета за прилагане на закона. 

	9.  
	По отношение на културата 
	Вариантът няма въздействие по отношение на културата.  


 

5.1.3. Определяне на екологичните въздействия на вариантите 
  
Екологичните въздействия на вариантите са анализирани в следните направления: климат и климатични промени; транспорт и използване на енергия; биоразнообразие; качество на водите и водни запаси; качество на почвата; възобновяеми и невъзобновяеми ресурси; влияние върху околната среда; генериране и управление на отпадъците; грижа за животните.  

Таблица 8 – Екологични въздействия на вариант 0 „Без действие“ 

	№
	Екологични въздействия
	Ключови въпроси

	1. 
	По отношение на климата и 
климатичните промени 
	Вариантът няма въздействие. 

	2.  
	По отношение на транспорта и използването на енергия 
	Вариантът няма въздействие. 

	3.  
	По отношение на биоразнообразието 
	Вариантът няма въздействие. 

	4.  
	По отношение на чистотата на атмосферния въздух 
	Вариантът няма въздействие. 

	5.  
	По отношение на качеството на водите и водните запаси 
	Вариантът няма въздействие. 

	6.  
	По отношение на качеството на почвата 
	Вариантът няма въздействие. 

	7.  
	По отношение на възобновяемите и невъзобновяемите ресурси 
	Вариантът няма въздействие. 

	8.  
	По отношение на влиянието на фирмите и потребителите върху 
околната среда 
	Вариантът няма въздействие. 

	9. 
	По отношение на
отпадъци/генериране/рециклиране 
	Вариантът няма въздействие. 

	10.  
	По отношение на грижите за животните 
	Вариантът няма въздействие. 


 
Таблица 9 - Екологични въздействия на Вариант 1 „ Приемане на Закон за противодействие на корупцията сред лица, заемащи публични длъжности “  

	№ 
	Екологични въздействия 
	Ключови въпроси 

	1. 
	По отношение на климата и 
климатичните промени 
	Вариантът няма въздействие. 

	2.  
	По отношение на транспорта и 
използването на енергия 
	Вариантът няма въздействие. 

	3.  
	По отношение на биоразнообразието 
	Вариантът няма пряко въздействие. 

	4.  
	По отношение на чистотата на атмосферния въздух 
	Вариантът няма пряко въздействие. 

	5.  
	По отношение на качеството на водите и водните запаси 
	Вариантът няма пряко въздействие. 

	6.  
	По отношение на качеството на почвата 
	Вариантът няма пряко въздействие. 

	7.  
	По отношение на възобновяемите и невъзобновяемите ресурси 
	Вариантът няма пряко въздействие. 

	8.  
	По отношение на влиянието на фирмите и потребителите върху 
околната среда 
	Вариантът няма въздействие. 

	9. 
	По отношение на
отпадъци/генериране/рециклиране 
	Вариантът няма пряко въздействие. 

	10.  
	По отношение на грижите за животните 
	Вариантът няма пряко въздействие. 


 
Таблица 10 Екологични въздействия на Вариант 2 „Предприемане на организационни мерки“  

	№ 
	Екологични въздействия 
	Ключови въпроси 

	1. 
	По отношение на климата и 
климатичните промени
	Вариантът няма въздействие. 

	2.  
	По отношение на транспорта и използването на енергия 
	Вариантът няма въздействие. 

	3.  
	По отношение на биоразнообразието 
	Вариантът няма въздействие. 

	4.  
	По отношение на чистотата на атмосферния въздух 
	Вариантът няма въздействие. 

	5.  
	По отношение на качеството на водите и водните запаси 
	Вариантът няма въздействие. 

	6.  
	По отношение на качеството на почвата 
	Вариантът няма въздействие. 

	7.  
	По отношение на възобновяемите и невъзобновяемите ресурси 
	Вариантът няма въздействие. 

	8.  
	По отношение на влиянието на фирмите и потребителите върху 
околната среда 
	Вариантът няма въздействие. 

	9. 
	По  отношение на
отпадъци/генериране/рециклиране 
	Вариантът няма въздействие. 

	10.  
	По отношение на грижите за животните 
	Вариантът няма въздействие. 


 
5.1.4. Определяне на специфичните въздействия на вариантите  

 Специфичните въздействия на разглежданите варианти са анализирани в съответствие с Ръководството за извършване на предварителна оценка на въздействието, прието с РМС № 728/05.12.2019 година. Резултатите от анализа на специфичните въздействия са от водещо значение за изготвянето на крайната оценка на вариантите.  
При извършването на предварителна оценка на въздействието се вземат предвид и се анализират специфичните аспекти на икономическите, социални и екологични въздействия, наричани още специфични въздействия. Те са важни, тъй като поставят акцент върху определени ефекти от политиките или части от тях, които в една или друга форма се считат за водещи при извършването на оценка на въздействието. Те са:  
1. въздействия върху малките и средните предприятия;  
2. въздействие върху административните разходи на физическите и  юридическите лица;  
3. въздействия върху държавния бюджет;  
4. въздействия върху конкуренцията в страната;  
5. въздействия върху потребителите;  
6. въздействията върху основните права;  
7. специфични социални въздействия (демографско развитие, закрила  на децата);  
8. въздействия на регионално и местно ниво. 
 
Таблица 11 - Специфични въздействия на вариант 0 „Без действие: 

	№
	Специфични въздействия
	Ключови въпроси

	1. 
	По отношение на малките и 
средните предприятия 
	Вариантът няма въздействие. 

	2.  
	По отношение на административните разходи на физическите и  юридическите лица 
	Вариантът няма въздействие. 

	3.  
	По отношение на държавния бюджет 
	Вариантът ще окаже въздействие, като няма да бъдат изпълнени заложените в НПВУ мерки. 

	4.  
	По отношение конкуренцията в страната 
	Вариантът няма въздействие. 

	5.  
	По отношение на потребителите 
	Вариантът няма въздействие. 

	6.  
	По отношение на основните права 
	Вариантът няма въздействие. 

	7.  
	Специфични социални въздействия (демографско развитие, закрила на децата) 
	Вариантът няма въздействие. 

	8.  
	Въздействия на регионално и местно ниво 
	Вариантът няма въздействие. 


 
Таблица 12 - Специфични въздействия на вариант 1 „Приемане на Закон за противодействие на корупцията сред лица, заемащи публични длъжности“ 
 
	№
	Екологични въздействия
	
	Ключови въпроси

	1. 
	По отношение на малките и 
средните предприятия 
 
	
	Вариантът не води до: 
· нови разходи по изпълняване на нормативни изисквания;  
· по-строго регулиране на икономическите сектори; 
· ограничаване или забрана за пускането на продукти на пазара. Вариантът не влияе на достъпа до финансиране. 

	2.  
	По отношение административните разходи на физическите и юридическите лица 
 
	 
	По отношение на физическите лица (ФЛ) и юридическите лица (ЮЛ), разглежданата регулация няма въздействие върху административните разходи, тъй като изискванията на регулацията не влияят върху цени на услуги. 

	3.  
	По отношение на държавния бюджет 
	Вариантът оказва въздействие върху държавния бюджет, като се предвижда създаването на Комисия за противодействие на корупцията като независим специализиран постоянно действащ държавен орган за осъществяване на политиката по противодействие на корупцията сред лицата, заемащи публични длъжности.

	4.  
	По отношение конкуренцията в страната 
	Вариантът оказва благоприятно въздействие за икономическата среда. 

	5.  
	По отношение на потребителите 
	Вариантът няма въздействие. 

	6.  
	По отношение на основните права 
	Вариантът оказва въздействие по отношение на основните права, доколкото се предвижда съответните органи на Комисията да имат оперативно-издирвателни и разследващи правомощия 

	7.  
	Специфични социални въздействия (демографско развитие, закрила на децата) 
	Вариантът няма въздействие. 

	8.  
	Въздействия на регионално и местно ниво 
	Вариантът няма въздействие. 


  
Таблица 13 - Специфични въздействия на вариант 2 „Предприемане на организационни мерки“  
	№
	Екологични въздействия
	
	Ключови въпроси

	1. 
	По отношение на малките и 
средните предприятия 
 
	
	Вариантът не води до: 
· нови разходи по изпълняване на нормативни изисквания;  
· по-строго регулиране на икономическите сектори; 
· ограничаване или забрана за пускането на продукти на пазара. Вариантът не влияе на достъпа до финансиране. 

	2.  
	По отношение
административните разходи   физическите и юридическите лица 
 
	на на 
	По отношение на физическите лица (ФЛ) и юридическите лица (ЮЛ), разглежданата регулация няма въздействие върху административните разходи, тъй като изискванията на регулацията не влияят върху цени на услуги. 

	3.  
	По отношение на държавния бюджет 
	Вариантът ще окаже въздействие, като няма да бъдат изпълнени заложените в НПВУ мерки. 

	4.  
	По отношение конкуренцията в страната 
	Вариантът няма въздействие. 

	5.  
	По отношение на потребителите 
	Вариантът няма въздействие. 

	6.  
	По отношение на основните права 
	Вариантът няма въздействие. 

	7.  
	Специфични социални въздействия (демографско развитие, закрила на децата)
	Вариантът няма въздействие. 

	8.  
	Въздействия на регионално и местно ниво 
	Вариантът няма въздействие. 


 
5.2. Качествена оценка на по-значимите въздействия и специфичните им аспекти  

Качествената или още описателна оценка на по-значимите въздействия и специфичните им аспекти е една от основните стъпки на задълбочения качествен и количествен анализ. Тя надгражда резултатите от структурния анализ, като редуцира информацията, необходима за последващия количествен анализ и извеждането на количествени прогнози за очакваните ползи и разходи от разглежданите два варианта на развитие на регулаторната норма.  
Тъй като не е възможно да се обследват всички въздействия върху всички заинтересовани страни, на база на пропорционален анализ на икономическите, социалните и екологичните въздействия на всеки един от вариантите, разгледани в предходните етапи на оценката, са идентифицирани по-значимите ефекти върху заинтересованите страни. Същите са обобщени в следващите таблици по варианти на действие.  

Качествена оценка на по-значимите въздействия и специфичните им аспекти при решаването на Проблем 1:  
При анализа на вариантите са използвани насоките от Ръководството за извършване на предварителна оценка на въздействието. За идентифициране на икономическите, социалните и екологични въздействия е приложен наборът от въпроси от ръководството, които да покажат кои аспекти на потенциалните въздействия биха се проявили при прилагане на всеки от вариантите за заинтересованите страни. На база идентифицираните въздействия, (описани в раздел 4 и в настоящия раздел от оценката), разглеждани в тяхната съвкупност, за всеки от вариантите е възприет следният подход за качествено оценяване и сравняване:  
Критериите за оценка и сравняване на въздействията на вариантите, разгледани в тяхната съвкупност, са:  
Ефективност – степента, до която се постигат целите на предложението;  
Ефикасност – степента, до която целите могат да бъдат постигнати с минимална намеса и при минимални разходи;  
Съгласуваност – степента на съответствие със стратегическите документи; 
Степени на изпълнение по критерии: 1) висока; 2) средна; 3) ниска. 
При качествената оценка и сравняване на въздействията от вариантите на действие по посочените критерии се установява, че вариантът, който в по-голяма степен изпълнява критериите за ефективност, ефикасност и съгласуваност е Вариант 1 „Приемане на Закон за противодействие на корупцията сред лица, заемащи публични длъжности“.  

 Таблица 14 - Качествена оценка на по-значимите въздействия на вариантите и специфичните им аспекти при решаването на Проблем 1 при вариант 0 
	Проблем 1: Недобра ефективност при разкриването и разследването на корупционни престъпления, извършени от лица, заемащи висши публични длъжности 
 
	Качествена оценка на въздействията от Вариант 0 „Без действие“ при прилагането му за решаване на проблема.

	Вероятност въздействията да се проявят
	Ефективност
	Ефикасност
	Съгласуваност

	Ниска 
	Х 
	Х 
	Х 

	Средна 
	 
	 
	 

	Висока 
	 
	 
	 


 
Таблица 15 - Качествена оценка на по-значимите въздействия на вариантите и специфичните им аспекти при решаването на Проблем 1 при вариант 1 „Приемане на Закон за противодействие на корупцията сред лица, заемащи публични длъжности“ 
	Проблем 1:  
Недобра ефективност при разкриването и разследването на корупционни 
престъпления, извършени от лица, заемащи висши публични длъжности. 
 
	Качествена оценка на въздействията от Вариант 1 
„Приемане на Закон за противодействие на корупцията сред лица, заемащи публични длъжности“ при прилагането му за решаване на проблема

	Вероятност въздействията да се проявят 
	Ефективност
	Ефикасност
	Съгласуваност

	Ниска 
	 
	 
	 

	Средна 
	 
	 
	 

	Висока 
	Х 
	Х 
	Х 


 
Таблица 16 - Качествена оценка на по-значимите въздействия на вариантите и специфичните им аспекти при решаването на Проблем 1 при вариант 2 „Предприемане на организационни мерки“ 

	Проблем 1: Недобра ефективност при разкриването и разследването на корупционни 
престъпления, извършени от лица, заемащи висши публични длъжности. 
 
	Качествена оценка на въздействията от Вариант 2
„Предприемане на организационни мерки“ при прилагането му за решаване на проблема

	Вероятност въздействията да се проявят 
	Ефективност
	Ефикасност
	Съгласуваност

	Ниска 
	 
	Х 
	Х 

	Средна 
	Х 
	 
	 

	Висока 
	 
	 
	 


 
5.3. Количествена оценка на най-значимите въздействия и на специфичните им аспекти  
 
Третата фаза от анализа на въздействията включва задълбочен качествен и количествен анализ на най-значимите въздействия. Тя надгражда резултатите от структурния качествен анализ от предходната стъпка, като нейната цел е задълбочаване на анализа за извеждането на количествени прогнози за очакваните ползи и разходи. Те могат да са под няколко форми:  
1. задълбочен анализ на очакваните въздействия с течение на времето, който изисква проучване на практики или изграждане на конкретни сценарии;  
2. количествена прогноза, при която въздействията се оценяват чрез използването на количествени методи. Чрез тях следва да се остойностят въздействията на отделните варианти и да се прогнозират разходите и ползите в парични стойности, когато това е осъществимо. Ако не е осъществимо, следва да се обяснят причините за това.  
Задълбоченият качествен и количествен анализ на най-значимите въздействия и на специфичните им аспекти се извършва чрез определени методи за анализ на въздействията.  
Всички предложени варианти за действие трябва да бъдат оценявани през призмата на съответствието с общата цел за по-добро регулиране и да бъдат оценени от гледна точка на необходимостта от по-ясно и разбираемо национално законодателство. Необходимо е да се прави оценка на аспектите на спазването и прилагането на законодателството от гражданите и бизнеса. Целта е определяне на потенциалните пречки за спазване от страна на лицата, чието поведение трябва да се промени, както и всякакви стимули, които биха насърчили по-високо ниво на спазване. 
Количествена оценка се извършва на всяко значително въздействие на всеки вариант за действие при решаването на всеки проблем.  
Най-подходящият подход за сравнение, анализ и оценка на въздействията от вариантите е подходът, приложен в т. 5.2. от настоящата оценка, където на база идентифицираните въздействия, разгледани в тяхната съвкупност (Таблица 11, Таблица 12, Таблица 13), за всеки от вариантите са определени общи критерии за анализ, оценка и сравняване на въздействията (Таблица 14, Таблица 15, Таблица 16). Критериите са ефективност, ефикасност и съгласуваност, а степените за изпълнение са висока, ниска и средна. В съответствие с възприетия подход по отношение на качественото оценяване и сравняване на въздействията от вариантите, приложен в т. 5.2., за целите на настоящата оценка определените критерии за оценяване и сравняване на въздействията от вариантите, разгледани в тяхната съвкупност, са използвани и като основни критерии за оценка на приложимостта на вариантите спрямо проблема в т. 1. (Таблица 14, Таблица 15, Таблица 16). 
Установява се, че вариантът, който в по-голяма степен изпълнява критериите за ефективност, ефикасност и съгласуваност и е напълно приложим за решаване на проблема е Вариант 1 „Приемане на Закон за противодействие на корупцията сред лица, заемащи публични длъжности“.  

 5.4. Административна тежест 

Административните разходи (административна тежест) се определят като разходите, наложени на предприятията, гражданския сектор, публичните власти и гражданите за спазване на юридическо задължение да предоставят информация на публичните власти или на частни лица за тяхната дейност или производства. Задължението за предоставяне на информация се тълкува в широк смисъл и включва необходимите декларации, отчети, уведомления, регистрации, извършването на мониторинг и оценка. В някои случаи изисканата информация трябва да бъде прехвърлена към публични власти или частни лица, а в други е достатъчно да бъде налична при задължените лица и да бъде предоставена при проверка или при поискване.  
За да бъде изчислена административната тежест е необходимо да се набави информация за броя на задължените субекти, средна заплата на служителите, от които се очаква да се извърши съответното действие, както и за нормативно установената честота на извършване на действието на годишна база.  
По отношение на вариантите за действие, разглеждани във връзка с оценяваната политика за приемане на специален Закон за противодействие на корупцията сред лица, заемащи публични длъжности, необходимата информация за изчисляваната тежест към момента не е налична за заинтересованите страни, идентифицирани по-горе. 
На тази основа се определя, че за реализиране на разглежданите варианти в обхвата на тази оценка не се идентифицират въздействия, водещи до увеличаване на административната тежест. 
В хода на обществените консултации и обсъждане на предложения законопроект ще бъде направена допълнителна преценка на административната тежест въз основа на получената допълнителна информация от заинтересованите страни и от органите, с ангажименти в процеса. 

5.5. Оценка на въздействието върху малките и средните предприятия (МСП - тест) 
[Съгласно чл. 22, ал. 3 от Наредбата за обхвата и методологията за извършване на оценка на въздействието при всяка цялостна предварителна оценка на въздействието се извършва и оценка на въздействието върху малките и средните предприятия. 
Оценката на въздействието върху малките и средните предприятия е известна като „МСП – тест“. 
 Оценката на въздействието върху МСП се базира на: 
1. резултатите от целенасочени консултации със заинтересованите малки и средни предприятия и/или с техни представителни организации; 
2. броя и категорията на предприятията, които ще бъдат пряко или косвено засегнати от нормативния акт; 
3. описание на разходите и ползите от прилагането на нормативния акт за предприятията - по категории малки и средни предприятия, а където е подходящо - и по основно засегната икономическа дейност; 
4. доказателства за необходимостта от включване на малки и средни предприятия в обхвата на нормативния акт; 
5. предложения за намаляване на негативните въздействия върху предприятията от всяка категория - като цялостното им изключване от обхвата на нормативния акт, временното им изключване от обхвата на нормативния акт, изключването само на някоя от категориите предприятия от обхвата на нормативния акт, намаление на такси и др. (Ръководство, РМС № 728 от 2019 г., стр. 42).] 
 
Вариант 1 „Приемане на Закон за противодействие на корупцията сред лица, заемащи публични длъжности“ не оказва въздействие върху малките и средните предприятия, тъй като не води до нови разходи по изпълняване на нормативни изисквания, по-строго регулиране на икономическите сектори, както и не ограничаване или забрана за пускането на продукти на пазара. 

5.6. Описание на разходите и ползите върху заинтересованите страни 

 Вариант 1 предвижда създаването на Комисия за противодействие на корупцията като независим специализиран постоянно действащ държавен орган за осъществяване на политиката по противодействие на корупцията сред лицата, заемащи публични длъжности. Комисията е юридическо лице на бюджетна издръжка със седалище София. 
Ще бъде предвидено намаление по бюджета на Сметната палата, във връзка с предвиденото преминаване на съответните дирекции от Сметната палата, осъществяваща дейности по превенция на корупцията, по проверка на декларациите за имущество и интереси на лица, заемащи публични длъжности и по установяване на конфликт на интереси съгласно Закона за Сметната палата в Комисията за противодействие на корупцията. 
За изпълнение на дейностите по разкриване и разследване органите на Комисията следва да разполагат с необходимите оперативно-издирвателни и разследващи правомощия. Първите ще се осъществяват от новоназначени служители. Разследването ще се осъществява от новоназначени служители на Комисията на длъжност „разследващи инспектори“. Те ще са разследващи органи по смисъла на Наказателно-процесуалния кодекс, подобно на разследващите полицаи и разследващите митнически инспектори. 
Дейностите по проверка на декларациите за имущество и интереси и установяване на конфликт на интереси ще се осъществяват от държавни служители със статут по Закона за държавния служител.
Ползите в макроикономически аспект за България при ефективното изпълнение на изискванията на законопроекта биха били съществени. Както вече беше посочено, основните изменения в системите за превенция и противодействие на корупцията са свързани с подобряването на икономическата стабилност и инвестиционния климат в страната. 
В този смисъл, чрез намаляване на случаите, свързани с корупция, ще бъде постигнато по-високо ниво на доверие в институциите, както от страна на гражданското общество, така и на бизнеса. 
При избиране на Вариант 1 ще се наблюдават следните положителни въздействия: 
· Повишаване на капацитета и междуинституционалното сътрудничество в превенцията и противодействието на корупцията в България; 
· Повишаване на ефективността на антикорупционните органи; 
· Качествено подобряване на процесите, свързани с противодействието на корупцията. 
При вариант „Без действие“ вариант се очаква разходите да бъдат приблизително същите като предвидените при вариант 1, но няма да се наблюдават ползите от реализирането му. 
При вариант „Предприемане на организационни мерки“ се очаква разходите да бъдат приблизително същите като предвидените при вариант 1, но няма да се наблюдават ползите от реализирането му. 

6. Сравняване на вариантите 

Сравняването на вариантите е процес, при който се извършва: 
1. сравняване на ключовите положителни и отрицателни въздействия на всеки вариант (по-подробно в раздел 4 и раздел 5 от оценката); 
2. сравняване на вариантите (по-подробно в раздел 4 и раздел 5 от оценката); 
3. класиране на вариантите и идентифициране на препоръчителен вариант (по-подробно в раздел 4 и раздел 5 от оценката). 
 
В съответствие с възприетия подход по отношение на качественото оценяване и сравняване на въздействията от вариантите в т. 5 и приложимостта им спрямо проблема в т. 1, сравняването и класирането на вариантите за целите на настоящата оценка е направено също по критерии ефективност, ефикасност и съгласуваност и е приложена скалата за степените за изпълнение - висока, ниска и средна. 
Сравнението на разгледаните варианти води до извода, че най-благоприятна е реализацията на Вариант 1 „Приемане на Закон за противодействие на корупцията сред лица, заемащи публични длъжности“. Обратното, най-неблагоприятна е реализацията на Вариант 0 „Без действие“. 
При вариант 0 „Без действие“ се запазва текущото нормативно положение, като няма да бъдат изпълнени поетите от страната ангажименти по НПВУ по отношение противодействие на корупцията, и по-конкретно чрез изграждане на политически и финансово независим Антикорупционен орган. При вариант 0 позитивните и негативните въздействия имат относително еднаква тежест.  
Прилагането на вариант 1 „Приемане на Закон за противодействие на корупцията сред лица, заемащи публични длъжности“ ще се постигне ефективно противодействие на корупцията сред висшите етажи на властта, както и изпълнение на поетите от България ангажименти в сферата на борбата с корупцията, като слабостите на сега действащото законодателство ще могат да бъдат отстранени. Вариантът ще окаже положително въздействие върху превенцията, разкриването и разследването на корупционни престъпления. Също така ще се постигне качествено подобряване на процесите, свързани с противодействието на корупцията; повишаване на доверието на гражданите и бизнеса в институциите, и по-конкретно в компетентните за борба в корупцията органи; подобряване на институционалната среда за бизнес, работа и живот в страната. 
Прилагането на вариант 2 „Предприемане на организационни мерки“ няма да доведе до разрешаване на проблема и постигане на целите, описани в Раздел III от настоящата оценка.  
Предвид гореизложеното, не е възможно да бъде направено точно остойностяване на разходите по предложените варианти. Предложен е вариант 1, предвид очакваната по-висока ефективност и ползите за обществото от прилагане на уредбата на нов закон за Закон за противодействие на корупцията сред лица, заемащи публични длъжности. 

[bookmark: _Toc47606636]7. Препоръчителен вариант 

Въз основа на сравнението на вариантите, посочените предимства и недостатъци на идентифицираните варианти за разрешаване на проблемите, описани в раздел 4 и раздел 5 от оценката, следва да се заключи, че Вариант 1 „Приемане на Закон за противодействие на корупцията сред лица, заемащи публични длъжности“ е най-подходящ за постигане на целите.  
Вариант 1 „Приемане на Закон за противодействие на корупцията сред лица, заемащи публични длъжности“ е единственият, който ще има икономически и социални ползи. Също така вариантът ще окаже влияние в посока намаляване нивото на корупцията. 

[bookmark: _Toc47606638]8. Обществени консултации 

Проектът е публикуван за предварителни обществени консултации на интернет страницата на Министерството на правосъдието.
  
9. Последваща оценка на въздействието 

Съгласно чл. 22, ал. 2, т. 12 от Наредбата за обхвата и методологията за извършване на оценка на въздействието, в доклада за цялостна предварителна оценка на въздействието задължително се включва препоръчителен срок за извършване на последваща оценка на въздействието. 
По отношение на предложения проект на Закон за противодействие на корупцията сред лица, заемащи публични длъжности:  
Съгласно Закона за нормативните актове органът, в чиято компетентност е изпълнението на нормативния акт, извършва последваща оценка на въздействието на новите закони, кодекси и подзаконови нормативни актове на Министерския съвет. Последващата оценка на въздействието се извършва в срок 5 години след влизането в сила на новия закон, кодекс или подзаконов нормативен акт на Министерския съвет или в по-кратък срок, определен от отговорния орган. Във връзка с това препоръчителният срок за извършване на последваща оценка на въздействието на проекта на Закон за противодействие на корупцията сред лица, заемащи публични длъжности, е 5 години след влизането му в сила.  
Основните критерии, по които да се прецени доколко са постигнати заложените цели на национално ниво, както и по които ще бъде направено изследване на съотношението между поставените цели и постигнатите резултати при прилагането на нормативния акт, са използваните в предварителната оценка на въздействието критерии ефективност, ефикасност и съгласуваност, но в контекста и за целите на последващата оценка на въздействието. Те могат да бъдат свързани, но не само с оценката, а също така и с периодичен преглед на прилагането на нормативния акт, с резултатите от регулирането на конкретна част от съответните обществени отношения, с преценка на съответствието с определени конституционни или законови положения, с проучване на последиците от прилагането на акта чрез правилата, заложени в него и т.н.  

[bookmark: _Toc47606639]10. 	Източници 
· Закон за нормативните актове 
· Наредба за обхвата и методологията за извършване на оценка на въздействието 
· Ръководство за извършване на предварителна оценка на въздействието - (РМС № 728 от 2019 г.) 
· Стандарти за провеждане на обществени консултации (РСАР от 16 септември 2019 г.) 
· Годишни доклади за извършването на ОВ 
· Стратегически документи 
· Доклади на КПКОНПИ 
· Доклади на ЕК  
· НПВУ 
· Последваща оценка на въздействието на ЗПКОНПИ, 2019 г. 
- 	Др. 

11. Приложения
Резюме към цялостна предварителна оценка на въздействието. 

